Այդ պահին երկու սուրհանդակ եկան և տեղեկացրին, որ իշխան Կամսարականը, շրջապատելով լեկաց հեծելազորը, ջարդել ու ցրել է նրան լեռան ստորոտում, իսկ նրանց Շերգիր թագավորին բռնելով ասել. «Դու ի՞նչ ունես այստեղ, ավարասեր լեռնական: Քանի որ չես ուզում ապրել քո լեռներում, գերեզման գտիր ուրեմն հայոց աշխարհում»: Հետո հրամայել է նրան գլխատել, գլուխն ուղարկել թագավորին կամ սպարապետին: Այդպես էլ արվել էր: